ET Euroopa Liidu Teataja C 197/14

Teabe avaldamine vastavalt Euroopa Parlamendi ja nõukogu direktiivile 2001/24/EÜ krediidiasutuste saneerimise ja likvideerimise kohta

Kutse nõude esitamiseks – Kehtestatud tähtaegadest tuleb kinni pidada

Kutse nõude vaidlustamiseks – Kehtestatud tähtaegadest tuleb kinni pidada

2013/C 197/04

VÄLJAVÕTE, MIS ON KOOSTATUD VASTAVALT MAKSEJÕUETUST JA SELLE MENETLEMIST KÄSITLEVALE AKTILE nr 182/2006 (MAKSEJÕUETUSSEADUSE PARAGRAHV 370)

Praha linnakohtu (Městský soud v Praze) 4. aprilli 2013. aasta määrusega nr MSPH 78 INS 5152/2012-A-41 kuulutati maksejõuetuks PDW krediidiühistu (Úvěrní družstvo PDW), kelle registrijärgne asukoht on Tšehhi Vabariik, Praha 2, Lipová 1444/20, äriregistri nr 257 91 583 („võlgnik”), ning tema varade suhtes esitati pankroti algatamise määrus. Otsus jõustus 4. aprillil 2013. 18. aprillil 2013 määrati ettevõtte likvideerijaks äriühing 1. správcovská a konkurzní v.o.s., kelle registrijärgne asukoht on Tšehhi Vabariik, Pardubice, třída Míru 67, ja äriregistri nr 261 26 788. Maksejõuetusmenetlust läbiviiv kohus on Praha linnakohtu Slezská osakond, Tšehhi Vabariik, Praha, Slezská 9.

Võlgniku aruannetes sisalduvad võlausaldajate nõuded loetakse esitatuks. Likvideerija annab sellest asjaolust võlausaldajatele isiklikult teada 60 päeva jooksul alates maksejõuetuse väljakuulutamisest, st 4. juuniks 2013. Nõude esitamise kuupäevaks on maksejõuetuse väljakuulutamise kuupäev, st 4. aprill 2013.

Sellises teates antakse teada, et võlgniku varade suhtes on esitatud pankroti algatamise määrus, täpsustatakse asjaomase võlausaldaja nõude suurus võlgniku suhtes, samuti asjaolu, et nõue loetakse esitatuks, ja vajaduse korral märgitakse ka nõude laad.

Teates esitatud nõude suurust või laadi vaidlustada sooviv võlausaldaja võib nelja kuu jooksul alates maksejõuetuse väljakuulutamise kuupäevast esitada likvideerijale kirjaliku vastuväite. Vastasel korral eeldatakse, et võlausaldaja on teates esitatuga nõus.

Kolme kuu jooksul alates käesoleva maksejõuetuse otsuse avaldamisest Euroopa Liidu Teatajas võib võlausaldaja esitada vastuväite, kui ta ei ole likvideerijalt teadet saanud. Vastuväites tuleb märkida võlausaldaja nõude suurus võlgniku varade suhtes maksejõuetuse väljakuulutamise kuupäeva seisuga. Vastuväitele tuleb lisada ametlikud dokumendid, mis tõendavad väidetava nõude suurust, nõude tekkimise kuupäeva ja nõude laadi, eriti seda, kas nõue on esitatud võlgniku varade suhtes (maksejõuetusseaduse paragrahv 168), kas nõue on käsitatav võlgniku varade suhtes esitatava nõudena (maksejõuetusseaduse paragrahv 169), kas nõue hõlmab tagatist (maksejõuetusseaduse paragrahvi 2 punkt g), kas nõue on mõnel muul viisil tagatud või on tegemist kõrvalnõudega (maksejõuetusseaduse paragrahvi 172 lõige 2) ning kas riigil on nõude suhtes omandireservatsioon.

Võlausaldaja, kelle registreeritud aadress, kontor, elukoht või alaline elukoht on Euroopa Liidu või Euroopa Majanduspiirkonna liikmesriigis, võib esitada vastuväite selle riigi ametlikus keeles. Kui võlausaldaja vaidlustab teates märgitud nõude suuruse või selle laadi, tuleb vastuväite päisesse kirjutada tšehhikeelne tekst Podání námitky proti výši pohledávky („Nõude suuruse vaidlustamine”). Kui võlausaldaja esitab vastuväite põhjusel, et ta ei ole likvideerijalt teadet saanud, tuleb vastuväite päisesse kirjutada tšehhikeelne tekst Přihláška pohledávky („Nõude esitamine”).

Magister Pavel NOVÁK

Äriühingu 1. správcovská a konkurzní v.o.s. partner

Võlgniku likvideerija

Úvěrní družstvo PDW, Praha, likvideerimisel